ประมาณเดือนที่แล้วมีอะไรกับแฟนค่ะ แต่ไม่ได้ใส่ถุงป้องกัน หลั่งนอกค่ะ มีแค่ครั้งเดียวรอบอื่นป้องกัน มีอะไรกันครั้งล่าสุดประมาณวันที่ 2 ซึ่งประจำเดือนจะมาวันที่24ค่ะ พอวันที่23รู้สึกเหมือนมีประจำเดือน เลยใส่ผ้าอนามัยไว้ค่ะ พอเช้ามา คือมีประจำเดือนแต่เป็นสีออกน้ำตาลๆ แดงๆ แต่ไม่ได้มีเยอะค่ะมีหน่อยเดียว พอเปลี่ยนผ้าอนามัย ก็ไม่มีแล้ว จนตอนนี้เลยมาอาทิตย์กว่าแล้วค่ะก็ยังไม่มีประจำเดือน แต่ช่วงนี้ปัสสาวะบ่อยมาก อ่อนเพลีย ปวดเมื่อยตัว แล้วกินอะไรไปแปปๆก็หิวค่ะ หน้าอกรู้สึกขยายใหญ่ด้วยค่ะ แบบนี้เรียกท้องไหมคะ หรือคิดมากไปเอง
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์ โดยใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ดังนั้น หากประจำเดือนมาผิดปกติ คือมาเพียงแค่วันเดียวแล้วหายไป ก็ควรตรวจหาการตั้งครรภ์ดูก่อนค่ะ หากตรวจพบการตั้งครรภ์ อาการต่างๆ ที่เป็นอยู่ ก็เกิดจากการตั้งครรภ์ได้ แต่หากตรวจไม่พบ เลือดที่ออกเพียงวันเดียวนั้น ก็อาจเป็นประจำเดือนได้ ส่วนการที่มาปริมาณน้อยเพียงวันเดียว อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีภาวะโลหิตจาง มีภาวะไทรอยด์ฮอร์โมนผิดปกติ ผลข้างเคียงจากการใช้ยาฮอร์โมน เป็นต้น ส่วนอาการต่างๆ ก็อาจเกิดจากความเครียด พักผ่อนน้อย ทำงานหนัก มีภาวะไทรอยด์ฮอร์โมนผิดปกติ เป็นเบาหวาน ผลจากการทานยาบางชนิด เป็นต้นค่ะ ดังนั้น หากตรวจไม่พบการตั้งครรภ์ แต่ยังคงมีอาการผิดปกติอยู่ หรือประจำเดือนในรอบต่อไป ยังคงมาผิดปกติ ก็ควรไปพบแพทย์เพื่อตรวจค่ะ